การวิจัยและพัฒนาผลิตภัณฑ์

งานวิจัยและพัฒนาผลิตภัณฑ์ของบริษัทยังคงดำเนินไปอย่างต่อเนื่องทั้งการวิจัยวัตถุดิบทดแทน
และการวิจัยผลิตภัณฑ์กระเบื้องปูพื้น และกระเบื้องบุผนังใหม่ทั้งรูปแบบ ขนาด และสี
ลวดลายของกระเบื้องเซรามิคปูพื้นและบุผนัง รวมทั้งดำเนินการวิจัยการออกผลิตภัณฑ์ใหม่
เพื่อให้ต้นทุนการผลิตต่ำลงเพื่อชดเชยต้นทุนพลังงานที่สูงขึ้น
และยังออกแบบสีและลวดลายใหม่ๆเพื่อให้สินค้าเป็นที่ยอมรับของลูกค้าและตลาด
และให้สอดคล้องกับความต้องการของลูกค้าด้วย
ทางด้านเครื่องจักรได้ออกแบบและพัฒนาเครื่องให้สามารถประหยัดพลังงานได้มากขึ้น
ส่งผลให้ต้นทุนการผลิตลดลง
ด้านการวิจัยได้ใช้เทคโนโลยีสมัยใหม่ผ่านโปรแกรมการออกแบบและพัฒนาผลิตภัณฑ์
รวมทั้งการทดสอบผลิตภัณฑ์ก่อนการผลิตจริง โดยมีขั้นตอนการวิจัยและพัฒนาผลิตภัณฑ์ดังนี้

บริษัทฯ ยังดำเนินการวิจัยและทดสอบ การใช้วัตถุดิบสี และสารเคมี
จากแหล่งที่มีราคาถูกกว่าราคาที่ใช้อยู่ในปัจจุบันอย่างต่อเนื่อง

สำหรับค่าใช้จ่ายในการวิจัยและพัฒนาผลิตภัณฑ์บริษัทและบริษัทย่อย 3 ปีที่ผ่านมามีดังนี้

  ------------------------------------- ---------------------------- ----------- ----------
  บริษัท                                  จำนวนเงินที่ใช้ในการวิจัยและพัฒนา               

                                        ผลิตภัณฑ์ของบริษัทฯ(ล้านบาท)                   

                                        ปี 2549                       ปี 2548      ปี 2547

  บริษัท ไดนาสตี้ เซรามิค จำกัด(มหาชน)        2.2                          2.0         1.8

  บริษัท ไทล์ ท้อป อินดัสตรี้ จำกัด(มหาชน)       3.7                          3.5         3.5
  ------------------------------------- ---------------------------- ----------- ----------

ภาวะอุตสาหกรรมและการแข่งขัน

ปี 2549
เป็นปีที่ตกต่ำสุดของธุรกิจกระเบื้องปูพื้นและบุผนังอันเป็นผลจากภาวะน้ำท่วมที่เกิดขึ้นและมีความรุนแรงมากกว่าทุกปี
ทำให้ผู้บริโภคไม่สามารถเข้าซ่อมแซมและปรับปรุงบ้านเรือนได้
กว่าระดับน้ำจะเริ่มลดก็เข้าถึงช่วงปลายปี 2549แล้ว ดังนั้นบริษัทฯคาดการณ์ว่ากำลังซื้อปี 2550
จะกลับมาเติบโตอีกครั้งจากการใช้กระเบื้องเพื่อการซ่อมแซมและตกแต่งบ้านหลังปัญหาน้ำท่วมผ่านไป
ทำให้ตลาดซ่อมแซมซึ่งเป็นตลาดเป้าหมายหลักของบริษัทฯ กลับมาขยายตัวอีกครั้ง
โดยตลาดหลักของบริษัทฯประมาณ 70% จะอยู่ในต่างจังหวัดและส่วนใหญ่จะเป็นตลาดทดแทน
นอกจากนี้ความมั่นใจในทิศทางเศรษฐกิจและทางการเมืองจะเริ่มคลี่คลายมากขึ้น
ประกอบกับราคาน้ำมันและดอกเบี้ยเงินกู้ที่ลดลงจะเป็นปัจจัยบวกที่ทำให้ทิศทางการใช้กระเบื้องปี
2550 กลับสู่ภาวะขาขึ้นอีกครั้ง คาดว่าการใช้กระเบื้องเพื่อการซ่อมแซมและตกแต่งบ้านในปี 2550
จะปรับเพิ่มขึ้นจากปีก่อนประมาณ 10% หรือคิดเป็น 130-140 ล้านตารางเมตร/ปี

ถึงแม้ความต้องการใช้กระเบื้องจะเพิ่มขึ้น
แต่ก็ยังมีไม่มากพอเมื่อเทียบกับกำลังการผลิตกระเบื้องปูพื้นและบุผนังของทุกบริษัทผู้ผลิตรวมกันซึ่งปัจจุบันมีอยู่ประมาณ
180 ล้านตารางเมตร มากกว่าปริมาณความต้องการใช้ในประเทศอยู่ประมาณ 40 ล้านตารางเมตร
บวกกับมีการนำกระเบื้องจากประเทศจีนเข้ามาขายในตลาดระดับกลางถึงระดับบนอีก
ดังนั้นราคาขายจึงยังไม่สามารถปรับขึ้นได้ ซ้ำยังมีการดัมป์ราคาขายอีกเป็นช่วงๆ
จึงคาดว่าแม้ยอดขายจะเพิ่มขึ้นแต่บริษัทผู้ผลิตยังคงต้องแข่งขันด้านราคากันต่อไป
ซึ่งในสภาวะการแข่งขันเช่นนี้

บริษัทไดนาสตี้ฯ นับว่าได้เปรียบกว่าผู้ผลิตอื่นเนื่องจากมีความพร้อมทั้งในด้านของกำลังการผลิตและ
จุดจัดจำหน่ายสินค้าที่เป็นของบริษัทเองครอบคลุมทุกภูมิภาคทั่วประเทศ
นอกจากนี้ยังได้เปรียบเนื่องจากมีต้นทุนการผลิตต่ำสุดและแนวโน้มของต้นทุนการผลิตในปี 2550
คาดว่าจะดีขึ้นตามราคาน้ำมันที่เริ่มปรับลดลง ดังนั้นบริษัทฯจึงคาดว่ากำไรสุทธิในปี 2550
จะเพิ่มขึ้นจากปีก่อนประมาณ 15 %

ข้อมูลยอดขายแยกตามช่องทางการจำหน่าย

  ----------------------------------- ------------ ----------- -----------
  ประเภทการขาย                        ยอดขาย                   
                                      (ล้านบาท)                 

                                      ปี 2549       ปี 2548      ปี 2547

  ขายในประเทศ                         4,009        4,209       3,696

  ขายต่างประเทศ                        42           36          43

  ยอดขายรวม                           4,141        4,245       3,739
  ----------------------------------- ------------ ----------- -----------